تنقدم ليكم السيكار لي جربات ماما ماشي انا. ولكن جاو غزلان. المقادير 150غ سنيدة 100غ زبدة ديال ماكدور 100 غ دقيق ملح راس معلقة فاني 2 معالق كبار من غبرة اللوز 4 أبيض البيض الطريقة نخلطو جميع المقادير ونطربوهم بفورشيطة كبيرة ثم نوضعوهم فطاوة مدهونة على شكل دوائر بحال الكريب ثم ندخلوهم للفران ونردو معاهم البال راهم دغيا تيطيبو . وغير تخرجوهم قبل ميبردو ندوروهم على عود رقيق أنا تندير اليد ديال المغرفة د الخشب أو مدلك باش ياخدو شكل ديال السيكار. ملاحظة. العجينة خاصها تكون خفييفة.بحال الكريب تقريبا. وبالصحة والراحة.